CELEX: 22004D0118
Language: hr
Date: 2004-09-24 00:00:00
Title: Odluka Zajedničkog odbora EGP-a br. 118/2004 od 24. rujna 2004. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 98
            
            
               HR
            
            
               Službeni list Europske unije
            
            
               186
            
         22004D0118
   
               L 064/7
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 118/2004
   od 24. rujna 2004.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu je izmijenjen Odlukom Zajedničkog odbora EGP-a br. 95/2004 od 9. srpnja 2004. (1).
            
         
               (2)
            
            
               Direktiva Vijeća 2003/85/EZ od 29. rujna 2003. o mjerama Zajednice za suzbijanje slinavke i šapa, kojom se opoziva Direktiva 85/511/EEZ i odluke 89/531/EEZ i 91/665/EEZ te izmjenjuje Direktiva 92/46/EEZ (2) treba se unijeti u Sporazum.
            
         
               (3)
            
            
               Ova Direktiva se ne primjenjuje na Island i Lihtenštajn,
            
         ODLUČIO JE:
   Članak 1.
   Poglavlje I. Priloga I. Sporazumu mijenja se kako slijedi:
   
               1.
            
            
               Iza točke 1. u dijelu 3.1. (Direktiva Vijeća 85/511/EEZ) umeće se sljedeća točka:
               
                           „1.a
                        
                        
                           
                              32003 L 0085: Direktiva Vijeća 2003/85/EZ od 29. rujna 2003. o mjerama Zajednice za suzbijanje slinavke i šapa, kojom se opoziva Direktiva 85/511/EEZ i Odluke 89/531/EEZ i 91/665/EEZ te izmjenjuje Direktiva 92/46/EEZ (SL L 306, 22.11.2003., str. 1.).
                           U svrhu ovog Sporazuma odredbe Direktive tumače se s dolje navedenim prilagodbama:
                           u Prilogu XI., dijelu (A), riječ „Norveška” dodaje se popisu država članica koje koriste usluge Danskog veterinarskog instituta, Službe za virologiju, Lindholm u Danskoj.”;
                        
                     
         
               2.
            
            
               Točka 1. (Direktiva Vijeća 85/511/EEZ) u dijelu 3.1. i točke 3. (Odluka Vijeća 89/531/EEZ) i 6. (Odluka Vijeća 91/665/EEZ) u dijelu 3.2. se brišu;
            
         
               3.
            
            
               U dijelu 5.1. točke 4. (Direktiva Vijeća 92/46/EEZ), u dijelu 6.1. točke 11. (Direktiva Vijeća 92/46/EEZ) te u dijelu 8.1. točke 13. (Direktiva Vijeća 92/46/EEZ) dodaje se sljedeća alineja:
               
                           „—
                        
                        
                           
                              32003 L 0085: Direktiva Vijeća 2003/85/EZ od 29. rujna 2003. (SL L 306, 22.11.2003., str. 1.).”
                        
                     
         Članak 2.
   Vjerodostojnim se smatra tekst Direktive 2003/85/EZ na norveškom jeziku koji će se objaviti u Dodatku o EGP-u Službenom listu Europske unije.
   Članak 3.
   Ova Odluka stupa na snagu 25. rujna 2004., pod uvjetom da je Zajednički odbor EGP-a (3) primio sve obavijesti u skladu s člankom 103. stavkom 1. Sporazuma.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 24. rujna 2004.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 376, 23.12.2004., str. 14.
   
      (2)  SL L 306, 22.11.2003., str. 1.
   
      (3)  Ustavni zahtjevi nisu navedeni.